# Begėdžiai

### Straipsnis iš Vikipedijos, laisvosios enciklopedijos.

Begėdžiai
[[Image:|270px]]
Koordinatės |

55°30'00″ š. pl. 21°28'00″ r. ilg.

Artimiausias miestas |
Savivaldybė | Šilutės rajonas
Seniūnija | Saugų seniūnija
Gyventojų skaičius | 16 (2001 m.)

Begėdžių kaimo kapinės

Begėdžiai – kaimas Mažosios Lietuvos pakraštyje, Šilutės rajone, 5 km į šiaurę nuo Saugų, prie kelio Vilkyčiai – Švėkšna. Dalis kaimo yra Begėdžių miške. Rytiniu pakraščiu teka Veiviržas (Minijos kairysis intakas).

Begėdžių kaimo kaimynai: šiaurėje – Kebeliai, pietryčiuose – Grynaičiai, pietuose – Vilkmedžiai, vakaruose – Čiūteliai, Sakūtėliai.

Begėdžių kaime yra veikiančios evangelikų liuteronų kapinės, Begėdžių botaninis draustinis.

## [taisyti] Istorija

Pirmą kartą Begėdžių kaimas rašytiniuose šaltiniuose paminėtas 1540 m. Šiaurės rytuose ribojosi su Lietuvos Didžiosios Kunigaikštystės Švėkšnos dvaro žeme.

Vietovardis kilęs iš bendrinio lietuvių kalbos žodžio begėdis. Kaimo pavadinimas vokiečių kalba buvo rašomas įvairiai: Begetten (1540 m.), Beggeden (1785 m.), Begehden (1877 m.), Bejehden (nuo XIX a. pabaigos). XIX a. pabaigoje iš Pangirių pro Kebelius į Begėdžius buvo nutiestas kelias. XX a. pradžioje Begėdžiuose yra buvusi girininkija.

Po II-jo pasaulinio karo Begėdžių kaime iš esmės pasikeitė gyventojai. Sovietmečiu Begėdžių kaimas sunyko, buvę laukai apaugo mišku ir krūmais. 1960 m. dalis Begėdžių miško (643 ha) paskelbtas botanikos draustiniu. Saugoma: bekotis ir šiaurinis ąžuolai, paprastieji ąžuolai (raudonlapė forma), veimutinė pušis, kanadinė cūga, paupinis jonpapartis, šiaurinė linėja, miškinė žiomenė, pušynai su lanksčiąja šluotsmilge.

Demografinė raida tarp 1905 m. ir 2001 m.
1905 m. | 1910 m. | 1997 m. | 2001 m.
167 | 191 | 23 | 16

## [taisyti] Žymūs žmonės

Begėdžių kaime gimė Eva Labutytė-Vanagienė (1938 m. balandžio 15 d. – 2003 m. rugsėjo 18 d., Vilniuje) – pedagogė, dailininkė.

## [taisyti] Literatūra

- Mažosios Lietuvos enciklopedija. T 1, Vilnius. 2000. P. 160.

## [taisyti] Nuorodos

- Eva Labutytė

Rodomas puslapis "http://lt.wikipedia.org../../../b/e/g/Beg%C4%97d%C5%BEiai.html"

Kategorija: Šilutės rajono gyvenvietės

##### Views

- Straipsnis
- Aptarimas
- Dabartinė versija

##### Paieška